Ettepanek: EUROOPA PARLAMENDI JA NÕUKOGU MÄÄRUS, millega muudetakse nõukogu määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks /* COM/2013/09 final - 2013/0007 (COD) */





SELETUSKIRI 1. ETTEPANEKU TAUST Euroopa Liidu toimimise lepingus (edaspidi „alusleping”) eristatakse komisjonile delegeeritud õigust võtta vastu muid kui seadusandlikke akte, mis on üldkohaldatavad, mis täiendavad või muudavad seadusandliku akti teatavaid mitteolemuslikke osi, nagu on sätestatud aluslepingu artikli 290 lõikes 1 (delegeeritud õigusaktid), ning komisjonile antud volitusi võtta vastu ühetaolisi tingimusi, mis on vajalikud liidu õiguslikult siduvate aktide rakendamiseks, nagu on sätestatud aluslepingu artikli 291 lõikes 2 (rakendusaktid). Määruse (EÜ) nr 1224/2009 vastavusseviimisel aluslepingu uute otsustamiseeskirjadega on kõnealuse määrusega komisjonile antud volitused ümber liigitatud delegeeritud ja rakendamisvolitusteks. Seoses vastavusseviimisega on ette valmistatud määruse (EÜ) nr 1224/2009 muudatusettepaneku eelnõu. Vastavalt aluslepingu artiklile 290 võib seadusandja anda komisjonile volitused täiendada või muuta kõnealuse määruse teatavaid mitteolemuslikke osi. Komisjonile tuleks anda õigus võtta vastu delegeeritud õigusakte, et teha erandeid etteteatamise kohustusest ning kohustusest täita ja esitada ümberlaadimisdeklaratsioon; otsustada andmete edastamise erinevate võimaluste ja erineva sageduse üle; võtta vastu eeskirju seoses pardal oleva lastiplaani pidamisega teatavate töödeldud kalandustoodete kohta; kehtestada püügi käivitustasemed, mille saavutamisel suletakse püügipiirkond reaalajas; muuta vahemaid, mille võrra laev peab teatavatel tingimustel muutma asukohta; muuta läve, millest allpool vabastatakse kalatooted jälgitavuse, esmamüügi ja müügiteatiste eeskirjadest; määrata kindlaks püügipiirkonnad, mille suhtes kohaldatakse kontrolli- ja inspekteerimisprogramme. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Huvitatud isikutega ei olnud vaja konsulteerida ning mõju ei olnud vaja hinnata. 3. ETTEPANEKU ÕIGUSLIK KÜLG · Kavandatud meetmete kokkuvõte Määrata kindlaks komisjonile nõukogu määrusega (EÜ) nr 1224/2009 delegeeritud õigused ning liigitada need delegeeritud või rakendamisvolitusteks. Kohandada Euroopa Liidu toimimise lepingu teatavaid otsustamismenetlusi. · Õiguslik alus Euroopa Liidu toimimise lepingu artikli 43 lõige 2. · Subsidiaarsuse põhimõte Ettepanek tehakse Euroopa Liidu ainupädevusse kuuluvas valdkonnas. · Proportsionaalsuse põhimõte Ettepanekuga muudetakse meetmeid, mis on juba olemas nõukogu määruses (EÜ) nr 1224/2009; seega ei seata proportsionaalsuse põhimõtet kahtluse alla. · Õigusakti valik Kavandatud õigusakt(id): Euroopa Parlamendi ja nõukogu määrus. Muud meetmed ei oleks asjakohased järgmis(t)el põhjus(t)el: määrust peab muutma määrusega. 4. MÕJU EELARVELE Käesoleva meetmega ei kaasne täiendavaid liidu kulusid. 2013/0007 (COD) Ettepanek: EUROOPA PARLAMENDI JA NÕUKOGU MÄÄRUS, millega muudetakse nõukogu määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 43 lõiget 2, võttes arvesse Euroopa Komisjoni ettepanekut, võttes arvesse Euroopa Majandus- ja Sotsiaalkomitee arvamust, pärast õigusakti eelnõu esitamist riikide parlamentidele, toimides seadusandliku tavamenetluse kohaselt ning arvestades järgmist: (1) Nõukogu 20. novembri 2009. aasta määrusega (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks,[1] antakse komisjonile õigus kõnealuse määruse mõne sätte rakendamiseks. (2) Lissaboni lepingu jõustumise tulemusel tuleb määrusega (EÜ) nr 1224/2009 antud volitused Euroopa Liidu toimimise lepingu artiklitega 290 ja 291 vastavusse viia. (3) Määruse (EÜ) nr 1224/2009 mõne sätte muutmiseks tuleks komisjonile delegeerida volitused võtta vastu õigusakte kooskõlas Euroopa Liidu toimimise lepingu artikliga 290 järgmistel juhtudel: – teatava kategooria kalalaevade vabastamiseks eelneva teatamise kohustusest; – teatava kategooria kalalaevade vabastamiseks kohustusest täita ja esitada ümberlaadimisdeklaratsioon; – otsus liikmesriikidelt komisjonile saagi- ja püügikoormuseandmete edastamise erinevate võimaluste ja erineva sageduse kohta; – pardal oleva lastiplaani pidamist käsitlevate eeskirjade vastuvõtmine seoses teatavate töödeldud kalandustoodetega; – püügi piirmäära taseme kehtestamiseks, mille saavutamisel suletakse püügipiirkond reaalajas; – vahemaade muutmiseks, mille võrra kalalaev peab muutma asukohta, kui ta on ületanud püügi piirmäära taseme; – et muuta künnist, millest allpool vabastatakse kalatooted jälgitavuse eeskirjade täitmisest; – et muuta künnist, millest allpool vabastatakse kalatooted esmamüügi eeskirjade täitmisest; – et vabastada kohustusest esitada müügiteatis kalatoodete puhul, mis on lossitud teatavat liiki laevadelt; – et muuta künnist, millest allpool vabastatakse kalatooted müügiteatise täitmisest; – et määrata kindlaks püügipiirkonnad ja -viisid, mille suhtes kohaldatakse kontrolli- ja inspekteerimise programme; – otsus liikmesriikidelt komisjonile katseprojektide andmete edastamise erineva võimaluse ja sageduse kohta. (4) Eriti tähtis on, et komisjon korraldaks ettevalmistustööde ajal asjakohaseid konsultatsioone, sealhulgas ekspertide tasemel. Komisjon peaks delegeeritud õigusaktide ettevalmistamise ja koostamise ajal tagama asjaomaste dokumentide sama- ja õigeaegse ning asjakohase edastamise Euroopa Parlamendile ja nõukogule. (5) Määruse (EÜ) nr 1224/2009 ühtsete rakendamistingimuste tagamiseks tuleks kooskõlas Euroopa Liidu toimimise lepingu artikliga 291 komisjonile delegeerida rakendamisvolitused järgmistel juhtudel: – kalapüügilitsentsid; – kalapüügiload; – laevaseiresüsteem; – säilitatud või töödeldud kala kaalu ümberarvestamisel eluskaaluks kohaldatavad ümberarvestustegurid; – püügipäeviku täitmine ja esitamine, kui ei ole tegemist delegeeritud õigusaktidega; – proovivõtukavade meetodid kalalaevadel, mille suhtes ei kohaldata püügipäeviku nõudeid; – ümberlaadimisdeklaratsioonide täitmine ja esitamine, kui ei ole tegemist delegeeritud õigusaktidega; – lossimisdeklaratsioonide täitmine ja esitamine; – proovivõtukavade meetodid kalalaevade jaoks, mille suhtes ei kohaldata lossimisdeklaratsiooni nõudeid; – komisjonile saagi ja püügikoormuse andmete edastamise vormid; – komisjoni kehtestatav püügikeeld; – parandusmeetmed juhul, kui komisjon kehtestab püügikeelu; – liikmesriikide püügivõimsuse kontrollimine; – peajõuseadme võimsuse sertifitseerimine ja selle füüsiline kontrollimine; – proovivõtukavade meetodid mootorivõimsuse kontrollimiseks; – komisjoni heakskiit määratud sadamates kontrollimise kavadele; – püügi piirmäära taseme arvutamine püügipiirkonna sulgemiseks reaalajas; – reaalajas sulgemine; – proovivõtukavade kehtestamine, neist teatamine ja nende hindamine harrastuskalapüügi puhul; – tarbijatele kalandus- ja vesiviljelustoodete kohta esitatav teave; – komisjoni heakskiit proovivõtukavadele, kontrollikavadele ja kaalumise ühistele kontrolliprogrammidele; – proovivõtukavade, kontrollikavade ja kaalumise ühiste kontrolliprogrammide metoodika; – müügiteatiste sisu ja vorm; – järelevalvearuannete vorm; – inspekteerimisaruanded; – elektrooniline andmebaas inspekteerimis- ja järelevalvearuannete üleslaadimiseks; – Euroopa Liidu inspektorite nimekirja koostamine; – koguste kindlaksmääramine parandusmeetmena menetlemise puudumisel liikmesriigis, kus lossimine või ümberlaadimine toimub; – punktisüsteem tõsiste rikkumiste eest, kui ei ole tegemist delegeeritud õigusaktidega; – püügipiirkonnad, mille suhtes kohaldatakse kontrolli- ja inspekteerimise eriprogramme; – haldusjuurdluse tulemuste komisjonile edastamise ajavahemiku pikendamine; – tegevuskava koostamine liikmesriigi kontrollisüsteemis rikkumiste ja puuduste avastamise korral; – liidu rahalise abi peatamine ja tühistamine; – püügikeeld ühise kalanduspoliitika eesmärkide täitmata jätmise tõttu; – kvootide vähendamine; – püügikoormuse vähendamine; – kvootide vähendamine ühise kalanduspoliitika eeskirjade rikkumise tõttu; – ajutised meetmed; – komisjoni heakskiit andmete kontrollimise süsteemi rakendamise riiklikele kavadele; – andmete analüüs ja audit; – läbipaistva suhtlemise tagamiseks ühiste standardite ja korra kehtestamine; – veebisaitide ja veebiteenuste kasutamine; – liikmesriikide aruannete, milles käsitletakse käesoleva määruse kohaldamist, sisu ja vorm. Kui on nõutav liikmesriigi kontroll, siis tuleks kõnealuseid volitusi kasutada vastavalt Euroopa Parlamendi ja nõukogu 16. veebruari 2011. aasta määrusele (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendusvolituste teostamise suhtes[2]. (6) Lissaboni lepingu jõustumisest tulenevalt tuleb kohandada erakorralisi meetmeid käsitlevat sätet, millega nähakse ette, et teatavatel tingimustel tuleb komisjoni meetmete osas konsulteerida nõukoguga. (7) Lissaboni lepingu jõustumisest tulenevalt tuleb kohandada mõnda sätet, millega antakse nõukogule ainuotsustusõigus, et viia need kooskõlla ühise kalanduspoliitika suhtes kohaldatava uue korraga. Seepärast tuleks määruse (EÜ) nr 1224/2009 järgmised sätted uuesti sõnastada: – püügikeelualade mõiste; – uue tehnoloogia kasutuselvõtt; – teatavate kalalaevade kohustus esitada püügikoormuse aruandeid; – igas mitmeaastases kavas püügi piirmäära kehtestamine, mille ületamise korral tuleb kasutada määratud sadamat või rannikuäärset kohta, ning andmete edastamise sageduse kehtestamine; – püügikeelualade kehtestamine ning kuupäeva kehtestamine, millest alates nende aladega seotud teatavad kontrollikohustused muutuvad kohustuslikuks; – konkreetsete majandamismeetmete kehtestamine harrastuskalapüügi suhtes; – kontrolli- ja vaatluskava kehtestamine. (8) Seepärast tuleks määrust (EÜ) nr 1224/2009 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1224/2009 muudetakse järgmiselt. 1) Artiklit 4 muudetakse järgmiselt: a) punkt 7 asendatakse järgmisega: „7. „liidu inspektorid” – liikmesriigi, komisjoni või komisjoni määratud asutuse ametnikud, kelle nimed on kantud käesoleva määruse artikli 79 kohaselt kehtestatud nimekirja; b) punkt 14 asendatakse järgmisega: „14. „püügikeeluala” – liikmesriigi jurisdiktsiooni alla kuuluv mis tahes mereala, mis on kindlaks määratud liidu õiguslikult siduva aktiga ja kus püügitegevus on kas piiratud või keelatud;” 2) Artikli 6 lõige 5 asendatakse järgmisega: „5. Lipuliikmesriik väljastab kalalaevatunnistuse, haldab seda ja võtab selle tagasi kooskõlas üksikasjalike eeskirjadega selle kehtivuse ja selles sisalduva minimaalse teabe kohta, mis on sätestatud rakendusaktidega. Need rakendusaktid võetakse vastu kooskõlas artikli 119 lõikes 2 osutatud kontrollimenetlusega. 3) Artikli 7 lõige 5 asendatakse järgmisega: „5. Üksikasjalikud eeskirjad kalapüügilubade kehtivuse ja minimaalse teabe kohta, mida see peab sisaldama, sätestatakse rakendusaktidega. Need rakendusaktid võetakse vastu vastavalt artikli 119 lõikes 2 osutatud kontrollimenetlusele. 6. Komisjonile antakse artikli 119a kohaselt õigus võtta vastu delegeeritud õigusakte seoses eeskirjadega kalapüügiloa kohaldamiseks väikelaevade suhtes.” 4) Artikli 8 lõige 2 asendatakse järgmisega: „2. Komisjonile antakse artikli 119a kohaselt õigus võtta vastu delegeeritud õigusakte kalalaevade, püügivahendite ja veesõidukite märgistamise ning identifitseerimise kohta seoses järgmisega: (a) dokumendid, mis peavad olema pardal; (b) veesõidukite märgistamise eeskirjad; (c) passiivpüüniste ja piimtraalide eeskirjad; (d) märgised; (e) poid; (f) köied.” 5) Artiklit 9 muudetakse järgmiselt: a) lõige 10 asendatakse järgmisega: „10. Komisjonil on artikli 119a kohaselt õigus võtta vastu delegeeritud õigusakte, milles käsitletakse järgmist: (a) nõuded kalalaevade satelliitseireseadmete kohta; (b) satelliitseireseadmete omadused; (c) satelliitseireseadmetega seonduvad kaptenite kohustused; (d) lipuliikmesriigi poolt võetavad kontrollimeetmed; (e) andmete edastamise sagedus; (f) teatavatesse piirkondadesse sisenemise ja neist väljumise seire; (g) andmete edastamine rannikuäärsele liikmesriigile; (h) satelliitseireseadme tehnilise rikke või mittetoimimise korral võetavad meetmed; (i) andmete saamata jäämine; (j) püügitegevuse seire ja registreerimine; (k) komisjoni juurdepääs andmetele. b) lisatakse lõige 11: „11. Lipuriigilt rannikuäärsele riigile laevaseiresüsteemi andmete elektroonilise edastamise vormi eeskirjad kehtestab komisjon rakendusaktidega. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 6) Artikkel 13 asendatakse järgmisega: „Artikkel 13 Uus tehnoloogia 1. Meetmeid, millega kohustatakse kasutama elektroonilisi seireseadmeid ja jälgitavussüsteeme, näiteks geneetilist analüüsi, võib vastu võtta kooskõlas aluslepinguga. Kasutatava tehnoloogia hindamiseks viivad liikmesriigid kas omal algatusel või koostöös komisjoni või selle määratud asutusega enne 1. juunit 2013 ellu katseprojektid jälgimisvahendite, näiteks geneetilise analüüsi kohta. 2. Otsuse muude uute kalanduse kontrolli tehnoloogiate kasutuselevõtu kohta võib teha kooskõlas aluslepinguga, kui sellise tehnoloogia abil saab kulutasuval viisil ühise kalanduspoliitika eeskirju paremini täita.” 7) Artiklit 14 muudetakse järgmiselt: a) lõige 7 asendatakse järgmisega: „7. Säilitatud või töödeldud kala kaalu ümberarvestamisel eluskaaluks kohaldavad liidu kalalaevade kaptenid ümberarvestustegurit. Komisjon kehtestab ümberarvestusteguri rakendusaktidega. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” b) lõige 10 asendatakse järgmisega: „10. Komisjon kehtestab rakendusaktidega üksikasjalikud eeskirjad, milles käsitletakse järgmist: (a) pabervormis püügipäeviku täitmine ja esitamine; (b) pabervormis püügipäeviku kasutatavad näidised; (c) pabervormis püügipäeviku täitmise ja esitamise juhendid; (d) püügipäeviku esitamise tähtajad; (e) lubatud kõikumise arvutamine vastavalt lõikele 3. Kõnealused rakendusaktid võetakse vastu artikli 119 punktis 2 osutatud kontrollimenetluse kohaselt.” c) lisatakse lõige 11: „11. Komisjonile antakse artikli 119a kohaselt õigus võtta vastu delegeeritud õigusakte seoses artikli 16 lõikes 3 ja artikli 25 lõikes 3 osutatud kalalaevadele esitatavate nõuetega pabervormis püügipäeviku täitmise ja esitamise kohta.” 8) Artiklit 15 muudetakse järgmiselt: a) lisatakse lõige 1a: „1a. Lõikes 1 esitatud nõude täitmisest vabastatakse liidu kalalaevade kaptenid, kelle laeva kasutatakse üksnes vesiviljeluses.” b) Lõige 9 asendatakse järgmisega: „9. Komisjonil on artikli 119a kohaselt õigus võtta vastu delegeeritud õigusakte, milles käsitletakse järgmist: (a) elektroonilise registreerimis- ja aruandlussüsteemi tehnilise rikke korral kohaldatavad sätted; (b) andmete saamata jäämise korral võetavad meetmed; (c) andmetele juurdepääsu häirete korral nendele juurdepääs ja võetavad meetmed. 10. Komisjon kehtestab rakendusaktidega üksikasjalikud eeskirjad, milles käsitletakse järgmist: (a) elektroonilise registreerimis- ja aruandlussüsteemi nõuded ELi kalalaevadele; (b) liidu kalalaevalt lipuliikmesriigi pädevatele asutustele edastatavate andmete vorm; (c) tagasiside sõnumid ametiasutustelt; (d) andmed elektroonilise registreerimis- ja aruandlussüsteemi toimimise kohta; (e) liikmesriikidevahelise teabevahetuse vorming; (f) liikmesriikidevaheline teabevahetus; (g) vastutava ametiasutuse ülesanded; (h) edastamissagedus Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 9) Artikli 16 lõige 2 asendatakse järgmisega: „2. Lõikes 1 osutatud jälgimise eesmärgil koostavad liikmesriigid komisjoni poolt rakendusaktidega artikli 119 lõikes 2 osutatud kontrollimenetluse kohaselt vastu võetud metoodika põhjal koostatud proovivõtukava laevarühmade ja riskitaseme määratlemiseks ning saagi hindamiseks, ning edastavad selle kava igal aastal 31. jaanuariks komisjonile, näidates ära kõnealuse kava kehtestamiseks kasutatud meetodid. Proovivõtukavad peavad olema ajalises lõikes võimalikult stabiilsed ning asjakohaste geograafiliste piirkondade lõikes võimalikult standarditud.” 10) Artikli 17 lõige 6 asendatakse järgmisega: „6. Komisjonil on artikli 119a kohaselt õigus võtta vastu delegeeritud õigusakte, et teha teatavat liiki kalalaevadele erand lõikega 1 ette nähtud kohustusest teatavaks ajaks, mida saab pikendada, või kehtestada uue teatamistähtaja, võttes arvesse kalandustoodete liiki ning kaugust püügipiirkondade, lossimiskohtade ja sadamate vahel, mille registrisse laevad on kantud.” 11) Artiklit 21 muudetakse järgmiselt: a) lõige 6 asendatakse järgmisega: „6. Komisjonile antakse artikli 119a kohaselt õigus võtta vastu delegeeritud õigusakte, et teha teatavat liiki kalalaevadele erand lõikega 1 ette nähtud kohustusest teatavaks ajaks, mida saab pikendada, või kehtestada uus teatamistähtaeg, võttes muu hulgas arvesse kalandustoodete liiki, kaugust püügipiirkondade, ümberlaadimiskohtade ja sadamate vahel, mille registrisse laevad on kantud.” b) lõige 7 asendatakse järgmisega: „7. Üksikasjalikud eeskirjad, milles käsitletakse järgmist: (a) paberkujul ümberlaadimisdeklaratsiooni täitmine ja esitamine; (b) paberkujul ümberlaadimisdeklaratsiooni näidised; (c) paberkujul ümberlaadimisdeklaratsiooni täitmise ja esitamise juhendid; (d) paberkujul ümberlaadimisdeklaratsiooni täitmise ja esitamise tähtajad; (e) paberkujul ümberlaadimisdeklaratsiooni üleandmine; (f) lõikes 3 määratletud lubatud kõikumine võetakse vastu rakendusaktidega. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 12) Artiklit 22 muudetakse järgmiselt: a) lisatakse lõige 1a: „1a. Lõikes 1 esitatud nõude täitmisest vabastatakse liidu kalalaevade kaptenid, kelle laeva kasutatakse üksnes vesiviljeluses.” „b) lõige 7 asendatakse järgmisega: „7. Komisjonil on artikli 119a kohaselt õigus võtta vastu delegeeritud õigusakte, milles käsitletakse järgmist: (a) tegutsemine elektroonilise registreerimis- ja aruandlussüsteemi tehnilise rikke korral; (b) andmete saamata jäämise korral võetavad meetmed; (c) andmetele juurdepääsu häirete korral nendele juurdepääs ja võetavad meetmed.” b) lisatakse lõige 8: „8. Komisjon kehtestab rakendusaktidega eeskirjad, milles käsitletakse järgmist: (a) elektroonilise registreerimis- ja aruandlussüsteemi nõuded ELi kalalaevadele; (b) liidu kalalaevalt lipuliikmesriigi pädevatele asutustele edastatavate andmete vorm; (c) tagasiside sõnumid; (d) andmed elektroonilise registreerimis- ja aruandlussüsteemi toimimise kohta; (e) liikmesriikidevahelise teabevahetuse vorming; (f) liikmesriikidevaheline teabevahetus; (g) vastutava ametiasutuse ülesanded; Kõnealused rakendusaktid võetakse vastu kooskõlas artikli 119 punktis 2 osutatud kontrollimenetlusega.” 13) Artikli 23 lõige 5 asendatakse järgmisega: „5. Komisjon kehtestab rakendusaktidega üksikasjalikud eeskirjad, milles käsitletakse järgmist: (a) paberkujul lossimisdeklaratsiooni täitmine; (b) paberkujul lossimisdeklaratsiooni näidised; (c) paberkujul lossimisdeklaratsiooni täitmise ja esitamise juhendid; (d) lossimisdeklaratsiooni esitamise tähtajad; (e) püügitoiminguid, mis hõlmavad kahte või enamat liidu kalalaeva; Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 14) Artiklit 24 muudetakse järgmiselt: a) lisatakse lõige 1a: „1a. Lõikes 1 esitatud nõude täitmisest vabastatakse liidu kalalaevade kaptenid, kelle laeva kasutatakse üksnes vesiviljeluses.” b) lõige 8 asendatakse järgmisega: „8. Komisjonil on artikli 119a kohaselt õigus võtta vastu delegeeritud õigusakte, milles käsitletakse järgmist: (a) elektroonilise registreerimis- ja aruandlussüsteemi tehnilise rikke korral kohaldatavad sätted; (b) andmete saamata jäämise korral võetavad meetmed; (c) andmetele juurdepääs ning meetmed, mida võetakse juurdepääsuhäirete korral.” c) lisatakse lõige 9: 9. Komisjon kehtestab rakendusaktidega eeskirjad, milles käsitletakse järgmist: (a) elektroonilise registreerimis- ja aruandlussüsteemi nõuded ELi kalalaevadele; (b) liidu kalalaevalt lipuliikmesriigi pädevatele asutustele edastatavate andmete vorm; (c) tagasiside sõnumid; (d) andmed elektroonilise registreerimis- ja aruandlussüsteemi toimimise kohta; (e) liikmesriikidevahelise teabevahetuse vorming; (f) liikmesriikidevaheline teabevahetus; (g) vastutava ametiasutuse ülesanded; Kõnealused rakendusaktid võetakse vastu kooskõlas artikli 119 punktis 2 osutatud kontrollimenetlusega.” 15) Artikli 25 lõige 2 asendatakse järgmisega: „2. Lõikes 1 osutatud jälgimise eesmärgil koostavad liikmesriigid komisjoni poolt kooskõlas artikli 119 lõikes 2 osutatud kontrollimenetlusega rakendusaktidega vastu võetud metoodika põhjal koostatud proovivõtukava laevarühmade ja riskitaseme määratlemiseks ning saagi hindamiseks, ning edastavad selle kava igal aastal 31. jaanuariks komisjonile, näidates ära kõnealuse kava kehtestamiseks kasutatud meetodid. Proovivõtukavad peavad olema ajalises lõikes võimalikult stabiilsed ning asjakohaste geograafiliste piirkondade lõikes võimalikult standarditud.” 16) Artiklit 28 muudetakse järgmiselt: a) lõike 1 sissejuhatav lause asendatakse järgmisega: „1. Kui kooskõlas aluslepinguga tehakse vastav otsus liidu kalalaevade suhtes, mis ei ole varustatud artiklis 9 osutatud toimiva laevaseiresüsteemiga või mis ei edastada püügipäeviku andmeid elektrooniliselt vastavalt artiklile 15 ja mille suhtes kehtib püügikoormuse reguleerimise kord, edastavad nende kalalaevade kaptenid teleksi, faksi, telefonisõnumi või e-kirja teel, mille vastuvõtja nõuetekohaselt salvestab, või raadioside teel liidu eeskirjade kohaselt heaks kiidetud raadiojaama kaudu oma lipuliikmesriigi pädevatele asutustele ja, kui see on asjakohane, rannikuliikmesriigile vahetult enne iga sisenemist selle püügikoormuse reguleerimise korraga hõlmatud geograafilisse piirkonda ja sealt väljumist püügikoormust käsitleva aruande vormis järgmise teabe:” b) lisatakse lõige 3: „3. Komisjon võib rakendusaktidega kehtestada üksikasjalikud eeskirjad püügikoormuse aruannete edastamise kohta. Kõnealused rakendusaktid võetakse vastu vastavalt artikli 119 lõikes 2 osutatud kontrollimenetlusele.” 17) Artikkel 32 jäetakse välja. 18) Artiklit 33 muudetakse järgmiselt: a) lõige 7 asendatakse järgmisega: „7. Ilma et see piiraks XII jaotise kohaldamist, võivad liikmesriigid koos komisjoni ja selle määratud asutusega viia kuni 30. juunini 2011 ellu katseprojekte, mis käsitlevad reaalajas kaugjuurdepääsu vastavalt käesolevale määrusele registreeritud ja kontrollitud liikmesriikide andmetele. Andmetele juurdepääsu vormi ja menetlust tuleb käsitleda ja testida. Kui liikmesriigid kavatsevad teha katseprojekte, teatavad nad komisjonile sellest enne 1. jaanuari 2011. Alates 1. jaanuarist 2012 võib teha kooskõlas aluslepinguga otsuse komisjonile andmete edastamise erinevate võimaluste ja erineva sageduse kohta.” b) lõige 10 asendatakse järgmisega: „10. Komisjon võib rakendusaktidega kehtestada käesolevas artiklis osutatud andmete edastamise vormi. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 19) Artikli 36 lõige 2 asendatakse järgmisega: „2. Kui komisjon leiab artiklis 35 sätestatud teabe põhjal või omal algatusel, et liidule, liikmesriigile või liikmesriikide rühmale kättesaadavad kalapüügivõimalused loetakse olevat ammendatud, teavitab komisjon sellest asjaomaseid liikmesriike ning keelustab rakendusaktidega püügitegevuse vastavas piirkonnas, püügivahenditega, kalavaru või kalavarude rühma suhtes või laevastikule.” 20) Artiklit 37 muudetakse järgmiselt: a) lõige 2 asendatakse järgmisega: „2. Kui enne kalapüügivõimaluste ammendamist püügikeelu saanud liikmesriigile tekitatud kahju ei ole korvatud, võtab komisjon piirangust tulenevat kahju asjakohasel viisil korvavad meetmed rakendusaktidega. Sellised rakendusaktid võetakse vastu artikli 119 lõikes 2 osutatud kontrollimenetluse kohaselt. Kõnealused meetmed võivad sisaldada mahaarvamisi rohkem püüdnud liikmesriigi kalapüügivõimalustest ning sellisel viisil maha arvatud püügikoguste asjakohast jaotamist liikmesriikide vahel, kes said püügikeelu enne oma kalapüügivõimaluste ammendamist.” b) lõige 4 asendatakse järgmisega: „4. Komisjon kehtestab rakendusaktidega üksikasjalikud eeskirjad seoses järgmisega: teatis tekitatud kahju kohta, kahju kannatanud liikmesriikide tuvastamine ja kahju suurus, ülepüüdnud liikmesriikide tuvastamine ja ülepüütud kalakogused, ülepüüdnud liikmesriikide püügivõimaluste vähendamine proportsionaalselt ületatud püügivõimalustega, kahju kannatanud liikmesriikidele püügivõimaluste lisamine proportsionaalselt kannatatud kahjuga, kuupäevad, millest alates lisamine või mahaarvamine hakkab kehtima ja vajaduse korral mis tahes muud vajalikud meetmed kannatatud kahju heastamiseks. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 21) Artikli 38 lõige 2 asendatakse järgmisega: „2. Komisjon võib rakendusaktidega vastu võtta üksikasjalikud eeskirjad käesoleva artikli kohaldamiseks seoses järgmisega: (a) kalalaevade registreerimine; (b) kalalaevade mootorivõimsuse kontrollimine; (c) kalalaevade mahutavuse kontrollimine; (d) püügivahendite liigi, numbri ja karakteristikute kontrollimine. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 22) Artikli 40 lõige 6 asendatakse järgmisega: „6. Komisjon kehtestab rakendusaktidega üksikasjalikud eeskirjad peajõuseadme võimsuse sertifitseerimise ja peajõuseadme füüsilise kontrollimise kohta. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 23) Artikli 41 lõike 1 sissejuhatav lause asendatakse järgmisega: „1. Liikmesriigid kontrollivad pärast riskianalüüsi mootori võimsuse vastavust andmetele, kasutades haldusüksusele kättesaadavat kogu teavet asjaomase laeva tehniliste omaduste kohta. Andmeid kontrollitakse vastavalt proovivõtukavale, mis on koostatud komisjoni poolt rakendusaktidega artikli 119 lõikes 2 osutatud kontrollimenetluse kohaselt vastu võetud metoodika alusel kõrge riski kriteeriumide kohta, et kontrollida juhuvalimi suurust ja tehnilisi dokumente. Eelkõige kontrollivad liikmesriigid teavet, mis sisaldub”. 24) Artiklit 43 muudetakse järgmiselt: a) lõige 1 asendatakse järgmisega: „1. Mitmeaastase kava vastuvõtmisel kooskõlas aluslepinguga võidakse otsustada lisada selle kavaga hõlmatud liikide eluskaalu suhtes kohaldatav künnis, mille ületanud kalalaev on kohustatud lossima oma püügi määratud sadamas või rannikuäärses kohas.” b) lõige 7 asendatakse järgmisega: „7. Liikmesriigid vabastatakse lõike 5 punkti c täitmisest, kui vastavalt artiklile 46 vastu võetud riiklik kontrollimeetmete programm sisaldab kava, kuidas määratud sadamates viia läbi kontrolli, et tagada ametiasutuste kontrolliga samaväärset kontrolli. See kava tunnistatakse rahuldavaks, kui komisjon selle artikli 119 lõikega 2 kooskõlas vastuvõetud rakendusaktidega heaks kiidab.” 25) Artikli 45 lõige 2 asendatakse järgmisega: „2. Kohaldatav künnis ja lõikes 1 osutatud andmete edastamise sagedus määratakse igas mitmeaastases kavas kindlaks kooskõlas aluslepinguga.” 26) Artikli 49 lõige 2 asendatakse järgmisega: „2. Ilma et see piiraks artikli 44 kohaldamist, on komisjonil õigus võtta kooskõlas artikliga 119a vastu delegeeritud õigusakte, et võtta vastu eeskirju seoses pardal oleva töödeldud toodete lastiplaaniga, mis on koostatud vastavalt kalaliikidele ja mis näitab toodete hoidmise kohta lastiruumis.” 27) Artikli 50 lõiked 1 ja 2 asendatakse järgmistega: „1. Liidu kalalaevade ja kolmanda riigi kalalaevade püügitegevust püügipiirkondades, kus on kooskõlas aluslepinguga kehtestatud püügikeeluala, kontrollib rannikuliikmesriigi kalapüügi seirekeskus, millel on laevade püügikeelualasse sisenemise, läbisõitmise ja väljumise tuvastamise ning registreerimise süsteem. 2. Lisaks lõikele 1 kehtestatakse aluslepingu kohaselt kuupäev, millest alates peab kalalaevade pardal olema töötav süsteem, mis hoiatab kaptenit püügikeelualasse sisenemisest ja sealt väljumisest.” 28) Artiklit 51 muudetakse järgmiselt: a) lõige 1 asendatakse järgmisega: „1. Kui on saavutatud konkreetse liigi või liikide rühma püügi piirmäära tase, suletakse asjaomane piirkond ajutiselt vastavaks kalapüügiks vastavalt käesolevale jaole. Komisjonil on artikli 119a kohaselt õigus võtta vastu delegeeritud õigusakte, et määrata kindlaks konkreetsed liigid või liikide rühmad, kelle suhtes kohaldatakse püügi piirmäära taset, võttes arvesse saagi liigilist koostist ja/või pikkust konkreetsetes piirkondades ja /või konkreetse püügi korral.” b) lõige 2 asendatakse järgmisega: „2. Püügi piirmäära tase arvutatakse komisjoni poolt rakendusaktidega artikli 119 lõikes 2 osutatud kontrollimenetluse kohaselt vastu võetud proovivõtumetoodika alusel konkreetsete liikide või liikide rühma protsendina või kaaluna võrreldes asjaomase kalaliigi kogusega loomuse kogupüügist, selleks et kindlaks määrata piirkonnad, kus on oht jõuda püügi piirmäära tasemeni.” c) lõige 3 jäetakse välja. 29) Artikli 51 järele lisatakse uus artikkel 51a: „Artikkel 51a Üksikasjalikud rakenduseeskirjad Komisjon võib rakendusaktidega kehtestada üksikasjalikud eeskirjad reaalajas suletavate piirkondade, püügi lõpetamise ja reaalajas sulgemise teabe kohta. Kõnealused rakendusaktid võetakse vastu artikli 119 lõikes 2 osutatud kontrollimenetluse kohaselt.” 30) Artikkel 52 asendatakse järgmisega: „1. Kui püütud kogused ületavad kahes järjestikuses loomuses püügi piirmäära taseme, muudab kalalaev enne kalapüügi jätkamist püügipiirkonda teatava vahemaa võrra eelmise loomuse asukohast ning teavitab viivitamatult rannikuliikmesriigi pädevaid asutusi. 2. Lõikes 1 osutatud vahemaa on algselt vähemalt viis meremiili ning alla 12meetrise kogupikkusega kalalaevade puhul vähemalt kaks meremiili. 3. Komisjonile antakse artikli 119a kohaselt õigus võtta vastu delegeeritud õigusakte lõigetes 1 ja 2 osutatud vahemaa muutmise kohta, võttes arvesse järgmisi asjaolusid: - kättesaadav teaduslik nõuanne; - ja inspekteerimisaruannete tulemused piirkonnas, mille suhtes on kehtestatud püügi piirmäära tase.” 31) Artikli 54 lõige 1 asendatakse järgmisega: „1. Teabe põhjal, mis näitab püügi piirmäära tasemeni jõudmist, võib komisjon rakendusaktidega mõne piirkonna ajutiselt sulgeda, kui rannikuliikmesriik ei ole ise sellist sulgemist kehtestanud.” 32) Artikli 55 lõiked 4 ja 5 asendatakse järgmisega: „4. Kui lõikes 3 osutatud harrastuskalapüügi bioloogilise mõju teadusliku hindamise põhjal leitakse, et harrastuskalapüük avaldab märkimisväärset mõju, võidakse kooskõlas aluslepinguga võtta majandamismeetmeid, näiteks kohaldada kalapüügilubade ja püügiaruannete nõuet. 5. Komisjon kehtestab rakendusaktidega üksikasjalikud eeskirjad lõikes 3 osutatud proovivõtukavade kehtestamiseks, nendest teatamiseks ja nende hindamiseks. Kõnealused rakendusaktid võetakse vastu artikli 119 lõikes 2 osutatud kontrollimenetluse kohaselt.” 33) Artiklit 58 muudetakse järgmiselt: a) lisatakse lõiked 7a ja 7b: „7a. Lõike 5 punktides a–f esitatud teabenõue ei kehti: (a) imporditud kalandus- ja vesiviljelustoodete suhtes, mis ei kuulu vastavalt määruse (EÜ) nr 1005/2008 artikli 12 lõikele 5 püügisertifikaadi kohaldamisalasse; (b) mageveest püütud või seal kasvatatud kalandus- ja vesiviljelustoodete suhtes; (c) dekoratiivkalade, koorikloomade ja limuste suhtes. 7b. Lõike 5 punktides a–h esitatud teabenõue ei kehti kalandus- ja vesiviljelustoodete suhtes, mis kuuluvad kombineeritud nomenklatuuri tariifirubriikide 1604 ja 1605 alla.”; b) lõiked 8 ja 9 asendatakse järgmisega: „8. Liikmesriigid võivad vabastada käesolevas artiklis sätestatud nõuetest vahetult kalalaevadelt tarbijatele müüdavad väikesed tootekogused, tingimusel et nende ostuväärtus ei ületa väikeseks väärtuseks loetavat. 9. Lõikes 8 osutatud väärtus ei ole algselt üle 50 euro päevas. 10. Komisjonil on artikli 119a kohaselt õigus võtta vastu delegeeritud õigusakte, milles käsitletakse järgmist: (a) otsustamine, milliste kalandus- ja vesiviljelustoodete suhtes käesolevat artiklit kohaldatakse; (b) teabe füüsiline kinnitamine kalandus- ja vesiviljelustoodetele; (c) liikmesriikidevaheline koostöö seoses ligipääsuga teabele, mis on kinnitatud partiile või partiile füüsiliselt lisatud dokumendil; (d) otsustamine, milliste kalandus- ja vesiviljelustoodete suhtes käesoleva artikli teatavad sätted ei kehti; (e) teave asjakohase geograafilise piirkonna kohta; (f) lõikega 9 ette nähtud väärtuse muutmine; (g) tarbijatele kättesaadavate kalandus- ja vesiviljelustoodete kohta esitatav teave.” 34) Artikli 59 lõige 3 asendatakse järgmisega: „3. Kui ostetakse teatav kogus kalatooteid ja neid ei viida pärast ostmist turule, vaid kasutatakse üksnes oma tarbeks, tehakse ostjale erand käesoleva artikli nõuetest. 4. Lõikes 3 osutatud koguse kaal ei ole algselt üle 30 kg päevas. 5. Komisjonile antakse artikli 119a kohaselt õigus võtta vastu delegeeritud õigusakte lõikes 4 osutatud koguselise künnise muutmise kohta, võttes arvesse asjaomase kalavaru seisukorda.” 35) Artiklit 60 muudetakse järgmiselt: a) lõige 1 asendatakse järgmisega: „1. Liikmesriik tagab, et kõik kalandustooted kaalutakse pädevate asutuste poolt tunnustatud kaalumissüsteemidega, välja arvatud juhul, kui liikmesriik on võtnud vastu proovivõtukava, mille komisjon on heaks kiitnud ning mis põhineb komisjoni poolt rakendusaktidega vastu võetud riskipõhisel metoodikal; nimetatud rakendusaktid võetakse vastu artikli 119 lõikes 2 osutatud kontrollimenetluse kohaselt, et määrata kindlaks valimi suurus, riskitase, riskikriteeriumid ja teave, mida tuleb arvesse võtta.” b) lõige 7 asendatakse järgmisega: „7. Komisjonil on artikli 119a kohaselt õigus võtta vastu delegeeritud õigusakte, mis käsitlevad järgmist: (a) liidu laevadelt lossimise ja liidu laevade vahelise ümberlaadimise korra, samuti liidu kalalaevade pardal kalatoodete kaalumise korra kindlaksmääramine; (b) kaalumisdokumendid; (c) kaalumise aeg; (d) kaalumissüsteemid; (e) külmutatud kalandustoodete kaalumine; (f) jää ja vee mahaarvamine; (g) pädevate asutuste ligipääs kaalumissüsteemidele, kaalumisdokumentidele, kirjalikele deklaratsioonidele ja kõigile ruumidele, kus kalatooteid ladustatakse või töödeldakse; (h) teatavate pelaagiliste liikide kaalumise erieeskirjad seoses järgmisega: i) heeringa-, makrelli- ja stauriidisaagi kaalumise korra kindlaksmääramine; ii) kaalumise sadamad; iii) pädevate asutuste teavitamine enne sadamasse sisenemist; iv) lossimine; v) püügipäevik; vi) riigi kaalukojad; vii) eraomandis kaalukojad; viii) külmutatud kala kaalumine; ix) kaalumisdokumentide säilitamine; x) müügiteatis ja ülevõtmisdeklaratsioon; xi) ristkontroll; xii) kaalumise järelevalve.” 36) Artikkel 61 asendatakse järgmisega: „Artikkel 61 Kalandustoodete kaalumine pärast lossimiskohast transportimist 1. Erandina artikli 60 lõikest 2 võivad liikmesriigid lubada kalandustoodete kaalumist pärast lossimiskohast transportimist juhul, kui need transporditakse sihtkohta asjaomase liikmesriigi territooriumil ning kui kõnealune liikmesriik on võtnud vastu kontrollikava, mille komisjon on rakendusaktiga heaks kiitnud. Kõnealune kontrollikava põhineb riskipõhisel metoodikal valimi suuruse, riskitaseme, riskikriteeriumide ja kontrollikavade sisu kindlaksmääramiseks. Komisjon võtab kõnealuse proovivõtumetoodika vastu rakendusaktidega, artikli 119 lõikes 2 sätestatud kontrollimenetluse kohaselt. 2. Erandina lõikest 1 võivad selle liikmesriigi pädevad asutused, kus kalandustooted lossitakse, lubada enne kaalumist selliste toodete transportimist registreeritud ostjatele, registreeritud enampakkumiste korraldajatele või muudele kalandustoodete esmaturustuse eest vastutavatele asutustele või isikutele teises liikmesriigis. Kõnealuse loa suhtes kohaldatakse asjaomaste liikmesriikide vahelist artiklis 94 osutatud ühist kontrolliprogrammi, mille komisjon on rakendusaktiga heaks kiitnud. Kõnealune ühine kontrolliprogramm põhineb riskipõhisel metoodikal valimi suuruse, riskitaseme, riskikriteeriumide ja kontrollikavade sisu kindlaksmääramiseks. Komisjon võtab kõnealuse proovivõtumetoodika vastu rakendusaktidega, artikli 119 lõikes 2 sätestatud kontrollimenetluse kohaselt.” 37) Artikli 64 lõige 2 asendatakse järgmisega: „2. Komisjon kehtestab rakendusaktidega üksikasjalikud eeskirjad müügiteatistes isendite, toote esitamisviisi ja hinna esitamise ning müügiteatiste vormi kohta. Kõnealused rakendusaktid võetakse vastu artikli 119 lõikes 2 osutatud kontrollimenetluse kohaselt.” 38) Artikkel 65 asendatakse järgmisega: „Artikkel 65 Erandid müügiteatise nõuetest 1. Liikmesriigi pädevatele asutustele või muudele liikmesriigi volitatud asutustele võidakse teha erand müügiteatise esitamise kohustusest kalandustoodete puhul, mis on lossitud teatavatelt artiklites 16 ja 25 osutatud liidu kalalaevadelt, või kui lossitavad kalandustoodete kogused on väikesed. Selline väike kogus ei ületa algselt 50 kg eluskaalus liikide kaupa. Komisjonile antakse artikli 119a kohaselt õigus võtta vastu delegeeritud õigusakte selliste erandite tegemiseks ja kõnealuste väikeste koguste kaalu kohandamiseks, võttes arvesse asjaomase kalavaru seisukorda.” 2. Kui ostetud toodete kaal ulatub teatava künniseni ja kalu ei viida pärast ostmist turule, vaid kasutatakse üksnes oma tarbeks, tehakse ostjale erand artiklite 62, 63 ja 64 sätetest. Kõnealune koguseline künnis ei ületa algselt 30 kg. Komisjonile antakse artikli 119a kohaselt õigus võtta vastu delegeeritud õigusakte kõnealuse koguselise künnise muutmise kohta, võttes arvesse asjaomase kalavaru seisukorda.” 39) Artikli 71 lõige 5 asendatakse järgmisega: „5. Komisjon määrab järelevalvearuande vormi kindlaks rakendusaktidega. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 40) Artiklit 73 muudetakse järgmiselt: a) lõige 1 asendatakse järgmisega: „1. Kui aluslepingu kohaselt on kehtestatud liidu kontrolli- ja vaatluskava, kontrollivad laevade pardal asuvad liikmesriikide määratud ja kontrolliülesandega vaatlejad, kas kalalaev täidab ühise kalanduspoliitika eeskirju. Nad täidavad kõiki vaatluskavaga ette nähtud tööülesandeid ning eelkõige kontrollivad laeva püügitegevust ja asjaomaseid dokumente.”; b) lõige 9 asendatakse järgmisega: „9. Komisjonile antakse artikli 119a kohaselt õigus võtta seoses kontrolliülesandega vaatlejatega vastu delegeeritud õigusakte, milles käsitletakse järgmist: (a) laevade kindlaksmääramine kontrolli- ja vaatluskava taotlemiseks; (b) sidesüsteem; (c) laeva julgeoleku tagamise eeskirjad; (d) kontrolliülesandega vaatlejate sõltumatuse tagamise meetmed; (e) kontrolliülesandega vaatlejate ülesanded; (f) katseprojektide rahastamine.” 41) Artikli 74 lõige 6 asendatakse järgmisega: „6. Komisjonile antakse artikli 119a kohaselt õigus võtta vastu delegeeritud õigusakte inspekteerimise metoodika ja korraldamise kohta, sealhulgas: (a) eeskirjad volituste andmise kohta ametnikele, kes vastutavad inspekteerimise korraldamise eest nii merel kui ka maal; (b) inspekteerimisülesannete püstitamisel riskipõhise metoodika kasutamine liikmesriikide poolt; (c) kontrolli-, inspekteerimis- ja rakendusmeetmete koordineerimine liikmeriikide vahel; (d) ametnike kohustused inspekteerimisele eelneval etapil; (e) inspekteerima volitatud ametnike kohustused; (f) liikmesriikide, komisjoni ja Euroopa Kalanduskontrolli Agentuuri kohustused; (g) erisätted, mida kohaldatakse merel ja sadamas inspekteerimise, transportimise ajal või turul inspekteerimise suhtes.” 42) Artikli 75 lõige 2 asendatakse järgmisega: „2. Komisjonile antakse artikli 119a kohaselt õigus võtta vastu delegeeritud õigusakte seoses käitaja ja kapteni kohustustega inspekteerimise ajal.” 43) Artikli 76 lõige 4 asendatakse järgmisega: „4. Komisjon kehtestab rakendusaktidega üksikasjalikud eeskirjad inspekteerimisaruannet käsitlevate ühiste eeskirjade, inspekteerimisaruande täitmise ja käitajale inspekteerimisaruande koopia edastamise kohta. Kõnealused rakendusaktid võetakse vastu artikli 119 lõikes 2 osutatud kontrollimenetluse kohaselt.” 44) Artikli 78 lõige 2 asendatakse järgmisega: „2. Komisjon kehtestab rakendusaktidega üksikasjalikud eeskirjad elektroonilise andmebaasi kasutamise kohta ja komisjoni juurdepääsu kohta sellele. Kõnealused rakendusaktid võetakse vastu artikli 119 lõikes 2 osutatud kontrollimenetluse kohaselt.” 45) Artikkel 79 asendatakse järgmisega: „Artikkel 79 Euroopa Liidu inspektorid 1. Komisjon kehtestab liidu inspektorite nimekirja rakendusaktidega. Sellised rakendusaktid võetakse vastu artikli 119 lõikes 2 osutatud kontrollimenetluse kohaselt. 2. Ilma et see piiraks rannikuliikmesriikide esmavastutust, võivad liidu inspektorid liidu vetes ning liidu vetest väljaspool asuvaid liidu kalalaevu inspekteerida käesoleva määruse kohaselt. 3. Liidu inspektorid võivad olla määratud seoses (a) artikli 95 kohaselt vastu võetud kontrolli- ja inspekteerimisalaste eriprogrammide rakendamisega; (b) rahvusvaheliste kalanduskontrolli programmidega, kus liidul on kohustus tagada kontroll. 4. Oma ülesannete täitmiseks ja lõiget 5 kohaldades peab liidu inspektoritel olema viivitamatult juurdepääs: (a) kõikidele aladele liidu kalalaevadel ja muudel püügitegevusega tegelevatel laevadel, avalikele ruumidele või kohtadele ning transpordivahenditele ning (b) kõikidele nende ülesannete täitmiseks vajalikele andmetele ja dokumentidele, eelkõige püügipäevikule, lossimisdeklaratsioonidele, püügisertifikaatidele, ümberlaadimisdeklaratsioonile, müügiteatistele ja muudele asjakohastele dokumentidele samas ulatuses ja samadel tingimustel nagu selle liikmesriikide ametnikel, kus inspekteerimine toimub. 5. Liidu inspektoritel ei ole politsei- ega täidesaatvaid volitusi nende päritoluliikmesriigi suveräänsete õiguste või jurisdiktsiooni alla kuuluvast territooriumist või kuuluvatest liidu vetest väljaspool. 6. Komisjoni või selle määratud asutuse ametnikel, kes on määratud liidu inspektoriks, ei ole politsei- ega täidesaatvaid volitusi. 7. Komisjon kehtestab rakendusaktidega üksikasjalikud eeskirjad, milles käsitletakse järgmist: (a) liidu inspektoritest komisjonile teatamine; (b) liidu inspektorite nimekirja vastuvõtmine ja haldamine; (c) liidu inspektorite nimekirja edastamine piirkondlikele kalandusorganisatsioonidele; (d) liidu inspektorite volitused ja kohustused; (e) liidu inspektorite aruanded; (f) liidu inspektorite aruannete järelmeetmed. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 46) Artikli 88 lõige 2 asendatakse järgmisega: „2. Pärast seda, kui komisjon on mõlemad asjaomased liikmesriigid ära kuulanud, määrab ta rakendusaktidega kindlaks kalakogused, mis arvatakse maha lossimise või ümberlaadimise kohaks oleva liikmesriigi kvoodist. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 47) Artikli 92 lõige 5 asendatakse järgmisega: „5. Komisjonil on artikli 119a kohaselt õigus võtta vastu delegeeritud õigusakte, milles käsitletakse järgmist: (a) tõsiste rikkumiste eest määratavad punktid; (b) punktide künnis, mille ületamisel kalalaevatunnistus peatatakse või võetakse jäädavalt ära; (c) kalalaevatunnistuse peatamise või jäädava äravõtmise järelmeetmed; (d) ebaseaduslik kalapüük kalalaevatunnistuse peatamise ajal või pärast selle jäädavalt äravõtmist; (e) punktide kustutamist põhjendavad asjaolud.” 5a. Komisjon kehtestab rakendusaktidega üksikasjalikud eeskirjad, milles käsitletakse järgmist: (a) tõsiste rikkumiste punktisüsteemi kehtestamine ja toimimine; (b) otsuste teatavakstegemine; (c) punkte kogunud laeva omandiõiguse üleminek; (d) tõsise rikkumise eest vastutavate isikute kalalaevatunnistuste kustutamine asjaomastest nimekirjadest; (e) kalalaevade kaptenite kohustus teavitada liikmesriikide kehtestatud punktisüsteemist. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 48) Artikli 95 lõige 1 asendatakse järgmisega: „1. Teatavate püügipiirkondade ja -viiside suhtes kohaldatakse kontrolli- ja inspekteerimise programme. Komisjon võib rakendusaktidega ning kooskõlastatult asjaomase liikmesriigiga määrata kindlaks, milliste püügipiirkondade suhtes kohaldatakse kontrolli- ja inspekteerimisalaseid eriprogramme, tuginedes vajadusele rakendada vastava püügipiirkonna või -viisi suhtes kooskõlastatud erikontrolli. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 49) Artikli 102 lõiked 3 ja 4 asendatakse järgmistega: „3. Asjaomased liikmesriigid teavitavad komisjoni kõnealuse juurdluse tulemustest ning edastavad komisjonile aruande, mis on koostatud mitte rohkem kui kolm kuud pärast komisjoni taotlust. Komisjon võib ajavahemikku liikmesriigi nõuetekohaselt põhjendatud palve korral pikendada rakendusaktidega mõistliku aja võrra. 4. Kui lõikes 2 osutatud haldusjuurdlus ei vii ebakorrapärasuste kõrvaldamiseni või kui komisjon tuvastab artiklites 98 ja 99 osutatud kontrolli või sõltumatute inspektsioonide käigus liikmesriigi kontrollisüsteemis või artiklis 100 osutatud auditeerimisel puudusi, koostab komisjon rakendusaktidega kõnealuse liikmesriigiga tegevuskava. Liikmesriik peab võtma kõik vajalikud meetmed kõnealuse tegevuskava rakendamiseks.” 50) Artiklit 103 muudetakse järgmiselt: a) lõike 1 sissejuhatav tekst asendatakse järgmisega: „1. Komisjon võib rakendusaktidega võtta vastu otsuse peatada määruse (EÜ) nr 1198/2006 ning määruse (EÜ) nr 861/2006 artikli 8 punkti a kohase liidu finantsabi kõik maksed või osa maksetest kuni 18 kuuks, kui on tõendeid, et:” b) lõige 2 asendatakse järgmisega: „2. Kui peatamise aja jooksul ei ole asjaomasel liikmesriigil õnnestunud tõendada, et ta on võtnud parandusmeetmeid kohaldatavate eeskirjade täitmiseks ja tulevikus rakendamiseks või liidu kontrolli- ja rakendussüsteemi tõhus toimimine edaspidi ei ole ohustatud, võib komisjon rakendusaktidega tühistada liidu finantsabi kõik maksed või osa maksetest, mis peatati lõike 1 kohaselt. Selline tühistamine tehakse üksnes siis, kui vastav makse on peatatud 12 kuuks.” c) lõige 8 asendatakse järgmisega: „8. Komisjon kehtestab rakendusaktidega üksikasjalikud eeskirjad, milles käsitletakse järgmist: (a) maksetähtaja katkestamine; (b) maksete peatamine; (c) rahalise abi tühistamine. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 51) Artiklit 104 muudetakse järgmiselt: a) lõige 1 asendatakse järgmisega: „1. Kui liikmesriik ei täida oma kohustusi mitmeaastase kava rakendamiseks ning kui komisjonil on tõendid, et kõnealuste kohustuste täitmata jätmine on tõsine oht asjaomase kalavaru kaitsele, võib komisjon rakendusaktidega ajutiselt asjaomase liikmesriigi jaoks sulgeda kõnealustest puudustest mõjutatud kalapüügi. b) lõige 4 asendatakse järgmisega: „4. Komisjon tühistab rakendusaktidega püügikeelu pärast seda, kui liikmesriik on kirjalikult komisjonile rahuldavalt näidanud, et kõnealuseid püügipiirkondi saab säästvalt kasutada.” 52) Artiklit 105 muudetakse järgmiselt: a) lõike 2 esimese lõigu sissejuhatav lause asendatakse järgmisega: „2. Liikmesriigi antud aasta kalavaru või varude rühmaga seotud kvoodi või selle määratud osa või püügiosa ületamise korral teeb komisjon järgmisel aastal või järgnevatel aastatel rakendusaktidega mahaarvamised rohkem püüdnud liikmesriigi aastasest kvoodist, püüginormist või püügiosast, kohaldades korrutustegurit vastavalt järgmisele tabelile. b) lõiked 4, 5 ja 6 asendatakse järgmisega: „4. Liikmesriigile varasematel aastatel eraldatud kalavaru või varude rühmaga seotud kvoodi või selle määratud osa või püügiosa ülepüüdmise korral võib komisjon pärast asjaomase liikmesriigiga konsulteerimist rakendusaktidega teha ülepüüdmise taset arvesse võttes mahaarvamisi liikmesriigi tulevastest kvootidest. Sellised rakendusaktid võetakse vastu artikli 119 lõikes 2 osutatud kontrollimenetluse kohaselt. 5. Kui lõigete 1 ja 2 kohast mahaarvamist ei saa ülepüütud kalavaru või varude rühmaga seotud kvoodi või selle määratud osa või püügiosa suhtes kohaldada, sest kalavaru või varude rühmaga seotud kvooti, püüginormi või püügiosa ei ole asjaomase liikmesriigi puhul piisavalt, võib komisjon pärast asjaomase liikmesriigiga konsulteerimist teha rakendusaktidega järgmisel aastal või järgnevatel aastatel mahaarvamised muudest kõnealuse liikmesriigi kasutatavatest samas geograafilises piirkonnas või sama kaubandusliku väärtusega kalavarude või varude rühmaga seotud kvootidest vastavalt lõikele 1. 6. Komisjon võib rakendusaktidega kehtestada üksikasjalikud eeskirjad, milles käsitletakse järgmist: (a) hinnang kohandatud kvootidele, millest arvatakse maha liigne kasutamine; (b) selle liikmesriigiga konsulteerimise kord, kes on seotud lõigetes 4 ja 5 osutatud kvootide mahaarvamisega. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 53) Artiklit 106 muudetakse järgmiselt: a) lõige 1 asendatakse järgmisega: „1. Kui komisjon teeb kindlaks, et liikmesriik on ületanud temale eraldatud püügikoormust, teeb komisjon rakendusaktidega mahaarvamised kõnealuse liikmesriigi tulevasest püügikoormusest”. b) lõike 2 sissejuhatav tekst asendatakse järgmisega: „2. Kui ületatakse liikmesriigile geograafilise piirkonnaga seotud või kalapüügiks eraldatud püügikoormust, teeb komisjon rakendusaktidega järgmisel aastal või järgmistel aastatel mahaarvamised kõnealusele liikmesriigile asjaomaseks kalapüügiks eraldatud geograafilisest piirkonnast või püügikoormusest, kohaldades korrutustegurit vastavalt järgmisele tabelile.” c) lõiked 3 ja 4 asendatakse järgmisega: „3. Kui lõike 2 kohast mahaarvamist ei saa mingi kalavaru puhul ületatud maksimaalse lubatud püügikoormuse suhtes kohaldada, sest maksimaalset lubatud püügikoormust ei ole asjaomasel liikmesriigil selle kalavaru puhul piisavalt, võib komisjon rakendusaktidega teha järgmisel aastal või järgmistel aastatel mahaarvamised kõnealuse liikmesriigi kasutatavast püügikoormusest samas geograafilises piirkonnas vastavalt lõikele 2. 4. Komisjon kehtestab rakendusaktidega üksikasjalikud eeskirjad järgmisele: (a) hinnang maksimaalsele lubatud püügikoormusele, millest arvatakse maha liigne kasutamine; (b) selle liikmesriigiga konsulteerimise kord, keda puudutab lõikes 3 osutatud püügikoormuse mahaarvamine. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” 54) Artiklit 107 muudetakse järgmiselt: a) lõige 1 asendatakse järgmisega: „1. Kui on tõendeid, et liikmesriik ei täida mitmeaastaste kavadega hõlmatud kalavarudega seotud eeskirju ning et see võib olla tõsine oht selliste kalavarude kaitse jaoks, võib komisjon teha rakendusaktidega mahaarvamisi liikmesriigile järgmisel aastal või järgmistel aastatel määratud kalavaru või varude rühmaga seotud aastasest kvoodist, püüginormist või püügiosast, kohaldades proportsionaalsuse põhimõtet ja võttes arvesse kalavarudele põhjustatud kahju.” b) lõige 4 asendatakse järgmisega: „4. Komisjonil on artikli 119a kohaselt õigus võtta vastu delegeeritud õigusakte seoses tähtajaga, milleks liikmesriigid peavad tõendama, et asjaomaseid kalavarusid saab säästvalt kasutada, seoses materjaliga, mille liikmesriigid peavad lisama oma vastusesse, ning seoses koguste määramisega, mis tuleb maha arvata, võttes arvesse järgmist: (a) rikkumise ulatus ja laad; (b) looduskaitsele mõjuva ohu tõsidus; (c) rikkumisega kalavarule põhjustatud kahju.” 55) XI jaotise IV peatükk asendatakse järgmisega: „IV peatükk Ajutised meetmed Artikkel 108 Ajutised meetmed 1. Kui on tõendeid, sealhulgas komisjoni tehtud proovivõtmise tulemustel põhinevaid tõendeid, et liikmesriigi või liikmesriikide püügitegevus ja/või võetud meetmed kahjustavad mitmeaastaste kavade raames vastu võetud kaitse- ja majandamismeetmeid või ohustavad mere ökosüsteemi ning see nõuab koheseid samme, võib komisjon mõne liikmesriigi põhjendatud taotlusel või omal algatusel teha rakendusaktidega otsuse ajutiste meetmete suhtes, mis ei tohi kesta kauem kui kuus kuud. 2. Lõikes 1 sätestatud ajutised meetmed on proportsionaalsed ohuga ning võivad muu hulgas sisaldada järgmist: (a) asjaomaste liikmesriikide lipu all sõitvate laevade püügitegevuse peatamist; (b) püügipiirkonna sulgemist; (c) liidu käitajate jaoks asjaomase liikmesriigi lipu all sõitvate laevade püütud kalade või kalandustoodete lossimise, nuumamiseks või farmis kasvatamiseks sumpadesse panemise või ümberlaadimiste keelamist; (d) asjaomase liikmesriigi lipu all sõitvate laevade püütud kalade või kalandustoodete turule viimise või muul kaubanduslikul eesmärgil kasutamise keelamist; (e) asjaomaste liikmesriikide jurisdiktsiooni alla kuuluvates vetes kalade kasvatamiseks eluskalade varumise keelamist; (f) asjaomase liikmesriigi lipu all sõitvate laevadega teiste liikmesriikide jurisdiktsiooni alla kuuluvates vetes kalade kasvatamiseks püütud eluskalade vastuvõtmise keelamist; (g) asjaomase liikmesriigi lipu all sõitvate kalalaevade jaoks teiste liikmesriikide jurisdiktsiooni alla kuuluvates vetes kalastamise keelamist; (h) liikmesriikide esitatud kalapüügiandmete asjakohasel viisil muutmist. 3. Liikmesriik esitab lõikes 1 osutatud põhjendatud taotluse üheaegselt nii komisjonile, muudele liikmesriikidele kui ka asjaomastele nõuandekomisjonidele.” 56) Artikli 109 lõige 8 asendatakse järgmisega: „8. Liikmesriigid kehtestavad riikliku kava lõike 2 punktides a ja b nimetatud andmete kontrolli süsteemi rakendamiseks ning vasturääkivuste korral tagavad võetavad järelmeetmed. Kavaga võimaldatakse liikmesriikidel seada kontrolli ja ristkontrolli prioriteete ning võtta seejärel vasturääkivuste korral riskijuhtimisel põhinevaid järelmeetmeid. Kava esitatakse komisjonile heakskiitmiseks 31. detsembriks 2011. Komisjon kiidab kava rakendusaktidega heaks enne 1. juulit 2012, võimaldades eelnevalt liikmesriikidel teha vajalikud parandused. Kava muudatused esitatakse igal aastal komisjonile heakskiitmiseks. Komisjon kiidab kava muudatused heaks rakendusaktidega.” (57) Artikli 110 lõige 3 asendatakse järgmisega: „3. Ilma et see piiraks lõigete 1 ja 2 kohaldamist, võivad liikmesriigid koos komisjoni ja selle määratud asutusega viia kuni 30. juunini 2012 ellu katseprojekte, et võimaldada reaalajas kaugjuurdepääsu vastavalt käesolevale määrusele registreeritud ja kontrollitud liikmesriikide andmetele kalapüügivõimaluste kohta. Kui komisjon ja asjaomane liikmesriik on katseprojekti tulemustega rahul ja kuni kaugjuurdepääs toimib vastavalt kokkulepitule, ei ole asjaomane liikmesriik enam kohustatud andma aru kalapüügivõimaluste kohta vastavalt artikli 33 lõigetele 2 ja 8. Andmetele juurdepääsu vormi ja menetlust tuleb käsitleda ja testida. Liikmesriigid teatavad komisjonile kavatsusest viia ellu katseprojekte enne 1. jaanuari 2012. Alates 1. jaanuarist 2013 võib kooskõlas aluslepinguga teha otsuse liikmesriikidelt andmete edastamise erinevate võimaluste ja erineva sageduse kohta, et tagada reaalajas juurdepääs.” (58) Artikli 111 lõige 3 jäetakse välja. (59) Enne II peatüki pealkirja lisatakse uus artikkel 111a: „Artikkel 111a Andmeid käsitlevate sätete üksikasjalikud rakenduseeskirjad Komisjon kehtestab rakendusaktidega üksikasjalikud eeskirjad, milles käsitletakse andmete kvaliteedi kontrolli, andmete esitamise tähtaegadest kinnipidamist, andmete ristkontrolli, analüüsi ja vastavustõendamist ning andmete allalaadimise standardvormi. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” (60) Artikli 114 lõige 1 asendatakse järgmisega: „1. Käesoleva määruse rakendamiseks koostab iga liikmesriik hiljemalt 1. jaanuariks 2012 interneti kaudu ligipääsetava ametliku veebisaidi, mis sisaldab artiklites 115 ja 116 esitatud teavet. Liikmesriigid edastavad komisjonile oma ametliku veebisaidi internetiaadressi. Komisjon võib rakendusaktidega otsustada arendada ühiseid standardeid ja protseduure, et tagada läbipaistev suhtlemine liikmesriikide vahel ning samuti liikmesriikide, komisjoni ja komisjoni määratud asutuse vahel, sealhulgas korrapäraste ülevaadete edastamine püügitegevuse protokollidest seoses kalapüügivõimalustega.” (61) Artikli 116 lõige 6 jäetakse välja. (62) Enne XIII jaotist lisatakse uus artikkel 116a. „Artikkel 116a Veebisaitide ja -teenuste üksikasjalikud rakenduseeskirjad „Komisjon kehtestab rakendusaktidega üksikasjalikud eeskirjad seoses veebisaitide ja -teenuste kasutamisega. Kõnealused rakendusaktid võetakse vastu kooskõlas artikli 119 lõikes 2 osutatud kontrollimenetlusega.” (63) Artikli 117 lõige 4 asendatakse järgmisega: „4. Komisjonil on õigus võtta rakendusaktidega vastu vastastikuse abi eeskirjad, milles käsitletakse: (a) liikmesriikide, kolmandate riikide, komisjoni ja selle määratud asutuse vahelist halduskoostööd, sh isikuandmete kaitset ja teabe kasutamist ning ameti- ja ärisaladuste kaitset; (b) abipalve täitmisega seotud kulusid; (c) liikmesriikide vastutavate asutuste määramist; (d) teavitamist riikide ametiasutuste poolt täiendava teabe vahetamiseks võetud järelmeetmetest; (e) abi taotlemist, sh teabenõudeid, meetmete võtmise taotlusi ja haldusteatiste taotlusi ja vastuste tähtaegade kehtestamist; (f) eelneva taotluseta esitatav teave; (g) liikmesriikide suhteid komisjoni ja kolmandate riikidega. Kõnealused rakendusaktid võetakse vastu vastavalt artikli 119 lõikes 2 osutatud kontrollimenetlusele.” (64) Artikli 118 lõige 5 asendatakse järgmisega: „5. Komisjon kehtestab rakendusaktidega üksikasjalikud eeskirjad seoses liikmesriikide esitatavate aruannete sisu ja vormiga. Kõnealused rakendusaktid võetakse vastu artikli 119 lõikes 2 sätestatud kontrollimenetluse kohaselt.” (65) Artikkel 119 asendatakse järgmisega: „Artikkel 119 Komiteemenetlus 1. Komisjoni abistab määruse (EÜ) nr 2371/2002 artikli 30 alusel loodud kalanduse ja vesiviljeluse nõuandekomitee. Kõnealune komitee on komitee määruse (EÜ) nr 182/2011 tähenduses. 2. Käesolevale lõikele viitamisel kohaldatakse määruse (EL) nr 182/2011 artiklit 5. (66) Lisatakse artikkel 119a: „Artikkel 119a Delegeeritud volituste rakendamine 1. Komisjonile antakse käesolevas artiklis sätestatud tingimustel õigus võtta vastu delegeeritud õigusakte. 2. Artikli 7 lõikes 6, artikli 8 lõikes 2, artikli 9 lõikes 10, artikli 14 lõikes 11, artikli 15 lõikes 9, artikli 17 lõikes 6, artikli 21 lõikes 6, artikli 22 lõikes 7, artikli 49 lõikes 2, artikli 51 lõikes 1, artikli 52 lõikes 3, artikli 58 lõigetes 10 ja 11, artikli 59 lõikes 5, artikli 60 lõikes 7, artikli 65 lõigetes 1 ja 2, artikli 73 lõikes 9, artikli 74 lõikes 6, artikli 75 lõikes 2, artikli 92 lõikes 5a ja artikli 107 lõikes 4 osutatud delegeeritud volitused antakse kindlaksmääramata ajaks. 3. Euroopa Parlament ja nõukogu võivad artikli 7 lõikes 6, artikli 8 lõikes 2, artikli 9 lõikes 10, artikli 14 lõikes 11, artikli 15 lõikes 9, artikli 17 lõikes 6, artikli 21 lõikes 6, artikli 22 lõikes 7, artikli 49 lõikes 2, artikli 51 lõikes 1, artikli 52 lõikes 3, artikli 58 lõigetes 10 ja 11, artikli 59 lõikes 5, artikli 60 lõikes 7, artikli 65 lõigetes 1 ja 2, artikli 73 lõikes 9, artikli 74 lõikes 6, artikli 75 lõikes 2, artikli 92 lõikes 5a ja artikli 107 lõikes 4 osutatud volituste delegeerimise igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust. 4. Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule. 5. Delegeeritud õigusakt, mis on vastu võetud kooskõlas artikli 7 lõikes 6, artikli 8 lõikes 2, artikli 9 lõikes 10, artikli 14 lõikes 11, artikli 15 lõikes 9, artikli 17 lõikes 6, artikli 21 lõikes 6, artikli 22 lõikes 7, artikli 49 lõikes 2, artikli 51 lõikes 1, artikli 52 lõikes 3, artikli 58 lõigetes 10 ja 11, artikli 59 lõikes 5, artikli 60 lõikes 7, artikli 65 lõigetes 1 ja 2, artikli 73 lõikes 9, artikli 74 lõikes 6, artikli 75 lõikes 2, artikli 92 lõikes 5a ja artikli 107 lõikes 4, jõustub ainult juhul, kui Euroopa Parlament ega nõukogu ei ole esitanud vastuväiteid kahe kuu jooksul pärast kõnealusest õigusaktist teatamist Euroopa Parlamendile ja nõukogule või kui Euroopa Parlament ja nõukogu on mõlemad enne nimetatud ajavahemiku lõppemist komisjonile teatanud, et nad ei kavatse vastuväiteid esitada. Kõnealust ajavahemikku võib Euroopa Parlamendi või nõukogu taotluse korral kahe kuu võrra pikendada.” Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Euroopa Parlamendi nimel Nõukogu nimel president eesistuja [1] ELT L 343, 22.12.2009, lk 1. [2] ELT L 55, 28.2.2011, lk.13.